# Gavr (Mor-Bihan)

Gavr :
| Gourenez Gavr. ||
| Anv gallek (ofisiel) | Gâvres |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | an Oriant |
| Kanton | Henbont |
| Kod kumun | 56062 |
| Kod post | 56680 |
| Maer Amzer gefridi | Christian Carton Genver 2024 - 2026 |
| Etrekumuniezh | An Oriant tolpad-kêrioù |
| Bro velestradurel | Bro an Oriant |
| Lec'hienn Web | http://www.gavres.fr |
| Poblañsouriezh ||
| Poblañs | 685 ann. (2022) |
| Stankter | 364 ann./km² |
| Douaroniezh ||
| Daveennoù lec'hiañ | 47° 41′ 23″ Norzh 3° 21′ 15″ Kornôg / 47.6897, -3.3542 |
| Uhelderioù | bihanañ 0 m — brasañ 10 m |
| Gorread | 1,88 km² |
| Gavr ||
| kemmañ |
Gavr (Gâvres e galleg) a zo ur gumun eus arvor Breizh, e kanton Henbont, e departamant ar Mor-Bihan. En ul ledenez emañ, er reter da Enez Groe, e penn pleg-mor an Oriant, dirak Porzh-Loeiz.

## Douaroniezh

* Ar porzh.
* Ur vag pesketa er porzh.
* Bigi er porzh.
* Mor bihan Gavr.
* An aod hag ar meurvor.
Emañ kumun Gavr en ul ledenez, en aber Morlenn an Oriant. Stag eo al ledenez-se ouzh an douar-bras dre un erv-draezh. Dispartiañ a ra ul ledennad vor anvet Mor bihan Gavr diouzh ar meurvor.

## Istor
### XIX$^{vet}$ kantved

* Deuet e oa Gavr da vezañ ur gumun d'ar 1añ a viz C'hwevrer 1867. A-raok e oa stag ouzh Rianteg. Krouet e voe ar barrez katolik e 1868.

### XX$^{vet}$ kantved
#### Brezel-bed kentañ

* 40 gwaz eus ar gumun a gollas o buhez, da lâret eo 3,15 % eus he foblañs e 1911.

#### Eil Brezel-bed

* D'ar 11 a viz Eost 1941 e kouezhas un nijerez (Beaufort I marilhet L9972 ha kodet MW-F) eus aerlu ar Rouantelezh-Unanet (Royal Air Force) er mor, nepell eus Gavr. Un nijour a varvas, ne voe ket kavet e gorf ; an tri nijour all a voe serret gant an Alamaned.
* D'ar 26 a viz Du 1941 e kouezhas ur c'harr-nij (Beaufort I marilhet L9793 ha kodet OA-O) eus ar Royal Air Force e donvor Gavr. Un nijour a varvas, douaret e voe e bered ar gumun; an tri nijour all a voe serret gant an Alamaned.
* E Sankenn an Oriant edo ar gumun; dieubet e voe Gavr d'an 10 a viz Mae 1945 goude emzaskoridigezh an Alamaned.
* Pemzek den eus ar gumun a gollas o buhez abalamour d'ar brezel.

#### Brezelioù didrevadennañ
##### Brezel Indez-Sina

* Ul letanant eus ar gumun a varvas en Tonkin er Viêtnam e miz Du 1950.

## Monumantoù ha traoù heverk

* Monumant ar re varv.
* Iliz katolik Sant Weltaz, 1892.

## Bezioù ar C'hommonwealth e bered ar gumun

| Bro | Niver a soudarded |
| Kanada (Royal Canadian Air Force') | 1 |
| Polonia | 1 |
| Rouantelezh-Unanet (Royal Air Force') | 3 |
| Hollad | 5 |
Karrnijourion e oant holl. Marvet e oant e-pad an Eil Brezel-bed, daou anezhe e 1941, an tri arall e 1943(en).

## Emdroadur ar boblañs abaoe 1962

Niver a annezidi

## Melestradurezh

* Ar maerdi.
Roll maered ar gumun :
| Mare | Mare | Anv | Strollad |
| 2001 | 2008 | Henri Quer | Strollad Sokialour Gall |
| 2008 | Kerzu 2023 | Dominique Le Vouëdec | Strollad Sokialour Gall |
| Genver 2024 | → bremañ | Christian Carton | |
| N'eo ket anavezet c'hoazh an holl fedoù. |||||

## Post

* An ti-post a-vremañ.
* Digoret e voe ar burev d'an 10 a viz Genver 1966.

## Liammoù diavaez

* (br) Gavr war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Meneget anv ar gumun er romant Ar Pesk Aour gant Roparz Hemon : "Edo an ti-sardined war an traez, e Gavr, e-kichen Porz-Loeiz." 1942, pajenn 7 ; Anvioù kumunioù Breizh, Skol-Uhel ar Vro, 1998, p. 67.
* ↑ (fr)Le Télégramme, 16 a viz Eost 2010
* 1 2 3 (fr)Monumant ar re varv
* ↑ (fr)Pertes RAF
* ↑ (fr)Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajenn 620
* ↑ Commonwealth War Graves Commission
* ↑ (fr)EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 104